കല്യാണ് ജൂവലേഴ്സ്, ശോഭ ഡെവലപ്പേഴ്സ് ഓഹരി വിലകള് ഉയരുന്നത് എന്തുകൊണ്ട്? തലേന്നത്തെ നഷ്ടം ഒട്ടുമുക്കാലും നികത്തിക്കൊണ്ടാണ് ഇന്ത്യന് ഓഹരി വിപണി ഇന്നു രാവിലെ വ്യാപാരം തുടങ്ങിയത്. 15 മിനിറ്റിനകം നഷ്ടമപ്പാടെ നികത്തി. സെന്സെക്സ് 59,750 നു മുകളിലും നിഫ്റ്റി 17,800 നു മുകളിലും എത്തി. പിന്നീട് അല്പം താണു. മിഡ്, സ്മോള് ക്യാപ് ഓഹരികളും റാലിയില് പങ്കു ചേര്ന്നു. റിയല്റ്റി, ഓട്ടോ, കണ്സ്യൂമര് ഡ്യൂറബിള്സ്, മെറ്റല്, ഐടി, ബാങ്ക് തുടങ്ങി ഒട്ടെല്ലാ മേഖലകളും ഉയര്ച്ചയാണ്. രണ്ടാം പാദത്തില് വില്പന 60 ശതമാനത്തിലേറെ വര്ധിച്ചതു ടൈറ്റന്്റെ ഓഹരി വില 10 ശതമാനത്തോളം ഉയര്ത്തി. സമാനമായ വരുമാന വര്ധന കാണിച്ച കല്യാണ് ജ്വല്ലേഴ്സും 10 ശതമാനത്തോളം കയറി. ത്രിഭുവന്ദാസ് ഭീംജി ജാവേരി ടിബിസെഡ് ഓഹരിയും നല്ല നേട്ടമുണ്ടാക്കി. പാര്പ്പിട വില്പനയില് വലിയ കുതിപ്പുണ്ടായത് ശോഭ ഡെവലപ്പേഴ്സിന്്റെ വില പത്തു ശതമാനത്തിലേറെ ഉയര്ത്തി. ഓബറോയ് റിയല്റ്റി, മാക്രോടെക് ഡെവലപ്പേഴ്സ്, പ്രസ്റ്റീജ് എസ്റ്റേറ്റ്സ്, ഗോദ്റെജ് പ്രോപ്പര്ട്ടീസ്, ഡിഎല്എഫ് തുടങ്ങിയവയും മികച്ച നേട്ടമുണ്ടാക്കി. കഴിഞ്ഞ ദിവസങ്ങളില് താഴോട്ടു പോയിരുന്ന ടാറ്റാ മോട്ടോഴ്സ് ഇന്നു രാവിലെ ഒന്പതു ശതമാനം ഉയര്ന്നു. കമ്ബനിക്കു വലിയ നേട്ടം പ്രവചിച്ച മോര്ഗന് സ്റ്റാന്ലിയുടെ പുതിയ റിപ്പോര്ട്ടാണു വിപണിയെ സ്വാധീനിച്ചത്. കുട്ടികള്ക്കു മലേറിയ വാക്സിനേഷന് ശിപാര്ശ ചെയ്തത് ജിഎസ്കെ, ഇപ്ക ലാബ്സ് തുടങ്ങിയ ചില ഫാര്മ കമ്ബനികളെ സഹായിച്ചു. ആഗാേള റീട്ടെയില് വ്യാപാര ബ്രാന്ഡായ സെവന്ഇലവന്്റെ കണ്വീനിയന്സ് സ്റ്റോറുകള് റിലയന്സ് റീട്ടെയിലിന്്റെ കീഴില് തുടങ്ങാന് പോകുന്നു. നേരത്തേ ഇവര് ഫ്യൂച്ചര് ഗ്രൂപ്പുമായി ഉണ്ടാക്കിയ കരാര് റദ്ദാക്കി. റിലയന്സ് അതിവേഗം 711 സ്റ്റോറുകള് തുറക്കുമെന്നാണു സൂചന. റിലയന്സ് ഓഹരി ഇന്ന് ഒന്നര ശതമാനത്തോളം ഉയര്ന്നു. രൂപ ഇന്നു നേട്ടമുണ്ടാക്കി. ഡാേളര് 18 പൈസ താണ് 74.8 രൂപയിലാണു വ്യാപാരം തുടങ്ങിയത്. പിന്നീട് 74.76 രൂപയിലേക്കു താണു. ഡോളര് സൂചിക ഉയരുകയും ഓഹരികളിലേക്കു നിക്ഷേപകര് തിരിയുകയും ചെയ്തതോടെ സ്വര്ണത്തിനു രാജ്യാന്തര വിപണിയില് വില താണു തുടങ്ങി. രാവിലെ ഔണ്സിന് 1763 ഡോളറില് വ്യാപാരം തുടങ്ങിയ സ്വര്ണം 1758 ഡോളറിലേക്കു താണു. കേരളത്തില് പവനു 160 രൂപ കയറി 35,040 രൂപയായി. ക്രൂഡ് ഓയില് താഴ്ച തുടരുന്നു. ഇന്നലെ 83 ഡോളറിനു മുകളില് കയറിയ ബ്രെന്്റ് ഇനം ക്രൂഡ് ഇന്ന് 80 ഡോളറിനു തൊട്ടു മുകളിലേക്കു വന്നു.